title: 2014/323/ЕС: Решение на Съвета от 19 май 2014 година за отмяна на Решение 2010/371/ЕС относно приключването на консултациите с Република Мадагаскар съгласно член 96 от Споразумението за партньорство АКТБ—ЕС

text:
               4.6.2014

               BG

               Официален вестник на Европейския съюз

               L 165/51

         РЕШЕНИЕ НА СЪВЕТА
   от 19 май 2014 година
   за отмяна на Решение 2010/371/ЕС относно приключването на консултациите с Република Мадагаскар съгласно член 96 от Споразумението за партньорство АКТБ—ЕС

      (2014/323/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Споразумението за партньорство между членовете на Групата на държавите от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. (1), преразгледано в Люксембург на 25 юни 2005 г. (2) и в Уагадугу на 22 юни 2010 г. (3) (наричано по-нататък „Споразумението за партньорство АКТБ—ЕС“), и по-специално член 96 от него,
   като взе предвид Вътрешното споразумение между представителите на правителствата на държавите членки, заседаващи в рамките на Съвета, относно мерките, които трябва да се предприемат, и процедурите, които трябва да се спазят за изпълнението на Споразумението за партньорство АКТБ—ЕО (4), и по-специално член 3 от него,
   като взе предвид предложението на Европейската комисия,
   със съгласието на върховния представител на Съюза по въпросите на външните работи и политиката на сигурност,
   като има предвид, че:

               (1)

               Решение 2010/371/ЕС на Съвета (5) беше прието, за да се приведат в изпълнение подходящи мерки вследствие на нарушаването на основни елементи, предвидени в член 9 от Споразумението.

               (2)

               Тези мерки бяха удължени до 6 декември 2011 г. с Решение 2011/324/ЕС на Съвета (6) и изменени и удължени до 5 декември 2012 г. с Решение 2011/808/ЕС на Съвета (7). На 3 декември 2012 г. същите мерки бяха удължени с Решение 2012/749/ЕС на Съвета (8) до момента, в който Съветът вземе решение въз основа на предложение на Комисията, че са били проведени заслужаващи доверие избори и че конституционният ред в Мадагаскар е възстановен.

               (3)

               На 25 октомври и 20 декември 2013 г. се проведоха съответно президентски и парламентарни избори в Мадагаскар, резултатите от които бяха официално обявени съответно на 17 януари и 6 февруари 2014 г. и новоизбраните институции поеха управлението, потвърждавайки възстановяването на конституционния ред в Мадагаскар. На 7 февруари 2014 г. върховният представител на Съюза по въпросите на външните работи и политиката на сигурност приветства и изрази удовлетворение от провеждането на изборите.

               (4)

               Изпълнени бяха изискванията, посочени в приложението към Решение 2011/808/ЕС, включително провеждането на заслужаващи доверие президентски и парламентарни избори, обявяването на официалните резултати и поемането на управлението от новоизбраните институции, потвърждаващо възстановяването на конституционния ред в Мадагаскар. Следователно Решение 2010/371/ЕС следва да се отмени,

         ПРИЕ НАСТОЯЩОТО РЕШЕНИЕ:
   Член 1
   Решение 2010/371/ЕС на Съвета се отменя.
   Член 2
   Настоящото решение влиза в сила в деня на приемането му.

      Съставено в Брюксел на 19 май 2014 година.

            За Съвета

            Председател

         C. ASHTON

      (1)  ОВ L 317, 15.12.2000 г., стр. 3.

      (2)  Споразумение за изменение на Споразумението за партньорство между държавите от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. (ОВ L 209, 11.8.2005 г., стр. 27).

      (3)  Споразумение за второ изменение на Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г., изменено за първи път в Люксембург на 25 юни 2005 г. (ОВ L 287, 4.11.2010 г., стр. 3).

      (4)  ОВ L 317, 15.12.2000 г., стр. 376.

      (5)  Решение 2010/371/ЕС на Съвета от 7 юни 2010 г. относно приключването на консултациите с Република Мадагаскар съгласно член 96 от Споразумението за партньорство АКТБ—ЕС (ОВ L 169, 3.7.2010 г., стр. 13).

      (6)  Решение 2011/324/ЕС на Съвета от 30 май 2011 г. за удължаване на срока на действие на Решение 2010/371/ЕС относно приключването на консултациите с Република Мадагаскар съгласно член 96 от Споразумението за партньорство АКТБ—ЕС (ОВ L 146, 1.6.2011 г., стр. 2).

      (7)  Решение 2011/808/ЕС на Съвета от 5 декември 2011 г. за изменение и за удължаване на срока на прилагане на Решение 2010/371/ЕС относно приключването на консултациите с Република Мадагаскар съгласно член 96 от Споразумението за партньорство АКТБ—ЕС (ОВ L 324, 7.12.2012 г., стр. 1).

      (8)  Решение 2012/749/ЕС на Съвета от 3 декември 2012 г. за удължаване на срока на прилагане на Решение 2010/371/ЕС относно приключването на консултациите с Република Мадагаскар съгласно член 96 от Споразумението за партньорство АКТБ—ЕС (ОВ L 333, 5.12.2012 г., стр. 46).


title: Решение (ЕС) 2016/1564 на Европейския парламент от 28 април 2016 година относно освобождаването от отговорност във връзка с изпълнението на бюджета на Европейската фондация за подобряване на условията на живот и труд за финансовата 2014 година

text:
               14.9.2016

               BG

               Официален вестник на Европейския съюз

               L 246/348

         РЕШЕНИЕ (ЕС) 2016/1564 НА ЕВРОПЕЙСКИЯ ПАРЛАМЕНТ
   от 28 април 2016 година
   относно освобождаването от отговорност във връзка с изпълнението на бюджета на Европейската фондация за подобряване на условията на живот и труд за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската фондация за подобряване на условията на живот и труд за финансовата 2014 година,

               —

               като взе предвид доклада на Сметната палата относно годишните отчети на Европейската фондация за подобряване на условията на живот и труд за финансовата 2014 година, придружен от отговора на Фондацията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на Европейския съюз,

               —

               като взе предвид препоръката на Съвета от 12 февруари 2016 г. относно освобождаването от отговорност на Фондацията във връзка с изпълнението на бюджета за финансовата 2014 година (05584/2016 – C8-0063/2016),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕИО) № 1365/75 на Съвета от 26 май 1975 г. относно създаването на Европейска фондация за подобряване на условията на живот и труд (4), и по-специално член 16 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 94 и приложение V към своя правилник,

               —

               като взе предвид доклада на комисията по бюджетен контрол и становището на комисията по заетост и социални въпроси (A8-0120/2016),

               1.

               Освобождава от отговорност директора на Европейската фондация за подобряване на условията на живот и труд във връзка с изпълнението на бюджета на Фондацията за финансовата 2014 година;

               2.

               Представя своите забележки в резолюцията по-долу;

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейската фондация за подобряване на условията на живот и труд, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 409, 9.12.2015 г., стр. 307.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 139, 30.5.1975 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: 2008/180/ЕО: Решение на Съвета от 25 февруари 2008 година относно сключването на Споразумението за научно и технологично сътрудничество между Европейската общност и Арабска република Египет

text:
               4.3.2008

               BG

               Официален вестник на Европейския съюз

               L 59/12

      РЕШЕНИЕ НА СЪВЕТА

   от 25 февруари 2008 година
   относно сключването на Споразумението за научно и технологично сътрудничество между Европейската общност и Арабска република Египет
   (2008/180/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 170 във връзка с член 300, параграф 2, първа алинея, първо изречение, и член 300, параграф 3, първа алинея от него,
   като взе предвид предложението на Комисията,
   като взе предвид становището на Европейския парламент (1),
   като има предвид, че:

               (1)

               Комисията договори, от името на Общността, Споразумение за научно и технологично сътрудничество между Европейската общност и Арабска република Египет („Споразумението“).

               (2)

               При условие възможното му сключване на по-късна дата, Споразумението, парафирано на 4 март 2004 г., беше подписано на 21 юни 2005 г., като се прилага временно след неговото подписване.

               (3)

               Споразумението се основава на принципите на взаимна изгода, реципрочни възможности за достъп до програми и дейности на другата страна, които са от значение за целта на споразумението, недискриминация, ефективна защита на интелектуалната собственост и справедливо споделяне на правата върху интелектуалната собственост. Участието в косвени действия на субекти, установени в Арабска република Египет, се подчинява на условията за субекти в трети страни, определени с решение, взето от Европейския парламент и Съвета съгласно член 167 от Договора, Регламент (ЕО, Евратом) № 1605/2002 от 25 юни 2002 г. относно Финансовия регламент, приложим за общия бюджет на Европейските общности (2) и друго приложимо общностно законодателство.

               (4)

               Споразумението следва да се сключи по такъв начин, че езиците на всички държави-членки да са автентични. Това ще стане чрез размяна на писма.

               (5)

               Споразумението следва да бъде одобрено,

         РЕШИ:
   Член 1
   Споразумението за научно и технологично сътрудничество между Европейската общност и Арабска република Египет (3) се одобрява от името на Общността.
   Член 2
   Председателят на Съвета, като действа от името на Общността, извършва нотифицирането, предвидено в член 7 от споразумението и се оправомощава да утвърди чрез размяна на писма с Арабска република Египет, че текстът на споразумението е автентичен на всички езици на държавите-членки след присъдиняването от 2004 г. и от 2007 г.

      Съставено в Брюксел на 25 февруари 2008 година.

            За Съвета

            Председател

         A. VIZJAK

      (1)  Становище от 29 ноември 2007 г. (все още непубликувано в Официален вестник).

      (2)  ОВ L 248, 16.9.2002 г., стр. 1. Регламент, последно изменен с Регламент (ЕО) № 1525/2007 (ОВ L 343, 27.12.2007 г., стр. 9).

      (3)  ОВ L 182, 13.7.2005 г., стр. 12.


title: 2011/809/ЕС: Решение на Съвета от 30 ноември 2011 година относно позицията, която да бъде взета от Европейския съюз в рамките на Общия съвет на Световната търговска организация по отношение на удължаването на срока на освобождаването от задължения от страна на СТО за целите на прилагането на автономен преференциален търговски режим на ЕС за Западните Балкани

text:
               7.12.2011

               BG

               Официален вестник на Европейския съюз

               L 324/28

         РЕШЕНИЕ НА СЪВЕТА
   от 30 ноември 2011 година
   относно позицията, която да бъде взета от Европейския съюз в рамките на Общия съвет на Световната търговска организация по отношение на удължаването на срока на освобождаването от задължения от страна на СТО за целите на прилагането на автономен преференциален търговски режим на ЕС за Западните Балкани
   (2011/809/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Съюзът е приел законодателство за подновяване на автономния преференциален търговски режим за Западните Балкани до 31 декември 2015 г. При липса на освобождаване от задълженията на Съюза съгласно член I, параграф 1 от Общото споразумение за митата и търговията от 1994 г. (ГАТТ от 1994 г.) обхватът на третирането, предоставено в рамките на автономния преференциален търговски режим, следва да бъде разширен по отношение на всички останали членки на Световната търговска организация (СТО). Поради това е целесъобразно да се поиска освобождаване от задълженията по член I, параграф 1 от ГАТТ от 1994 г. съгласно член IX, параграф 3 от Маракешкото споразумение за създаване на Световната търговска организация.

               (2)

               На 26 октомври 2011 г. Съюзът представи молба в този смисъл, която ще бъде разгледана от Общия съвет на СТО.

               (3)

               Следователно е целесъобразно да бъде определена позицията, която да вземе Съюзът в рамките на Общия съвет на СТО по отношение на тази молба,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде взета от Съюза в рамките на Общия съвет на Световната търговска организация, е да бъде одобрено удължаването на срока на освобождаването от задължения от страна на СТО по отношение на Западните Балкани до 31 декември 2016 г.
   Комисията изразява тази позиция.
   Член 2
   Настоящото решение влиза в сила в деня на приемането му.

      Съставено в Брюксел на 30 ноември 2011 година.

            За Съвета

            Председател

         J. VINCENT-ROSTOWSKI


title: Решение на Съвета от 7 март 2011 година за изменение на решението на Съвета от 22 ноември 2010 г. за назначаване на членовете и заместник-членовете в управителния съвет на Европейската агенция за безопасност и здраве при работа

text:
               17.3.2011

               BG

               Официален вестник на Европейския съюз

               C 83/2

         РЕШЕНИЕ НА СЪВЕТА
   от 7 март 2011 година
   за изменение на решението на Съвета от 22 ноември 2010 г. за назначаване на членовете и заместник-членовете в управителния съвет на Европейската агенция за безопасност и здраве при работа
   2011/C 83/02
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 2062/94 на Съвета от 18 юли 1994 г. за създаване на Европейска агенция за безопасност и здраве при работа (1), и по-специално член 8 от него,
   като има предвид, че:

               (1)

               С решение от 22 ноември 2010 г. (2) (наричано по-нататък „решението“) Съветът назначи членовете и заместник-членовете на управителния съвет на Европейската агенция за безопасност и здраве при работа за периода от 8 ноември 2010 г. до 7 ноември 2013 г.

               (2)

               На 23 ноември 2010 г. Международната конфедерация на профсъюзите уведоми генералния секретариат за грешка, допусната във връзка с назначаването на член и заместник-член от Белгия в управителния съвет от категорията на представителите на работниците.

               (3)

               Грешката е допусната в оригиналния текст на решението, подписано от председателя, и се съдържа в текстовете на всички официални езици.

               (4)

               Следователно решението следва да бъде изменено,

         ПРИЕ НАСТОЯЩОТО РЕШЕНИЕ:
   Член 1
   В член 1, списък II от решението на Съвета от 22 ноември 2010 г. имената на члена и заместник-члена от Белгия се заменят със следното:

      „II.   ПРЕДСТАВИТЕЛИ НА ОРГАНИЗАЦИИТЕ НА РАБОТНИЦИТЕ

                  Държава

                  Членове

                  Заместник-членове

                  Белгия

                  г-н Herman FONCK

                  г-н François PHILIPS“

   Член 2
   Настоящото решение влиза в сила в деня на приемането му.

      Съставено в Брюксел на 7 март 2011 година.

            За Съвета

            Председател

         CZOMBA S.

      (1)  ОВ L 216, 20.8.1994 г., стр. 1.

      (2)  ОВ C 322, 27.11.2010 г., стр. 3.


title: Решение на Изпълнителния комитет от 28 април 1999 година относно Споразумението за сътрудничество по производства по пътни нарушения (SCH/Сom-ex (99)11, Rev. 2)

text:
Важна правна забележка

|

41999D0011

Официален вестник n° L 239 , 22/09/2000 стр. 0428 - 0434 специално чешко издание глава 19 том 02 стр. 390  - 396 специално испанско издание глава 19 том 02 стр. 390  - 396 специално унгарско издание глава 19 том 02 стр. 390  - 396 специално литвийско издание глава 19 том 02 стр. 390  - 396 LV.ES глава 19 том 02 стр. 390  - 396 MT.ES глава 19 том 02 стр. 390  - 396 PL.ES глава 19 том 02 стр. 390  - 396 SK.ES глава 19 том 02 стр. 390  - 396 специално словенско издание глава 19 том 02 стр. 390  - 396

		19990428Решение на Изпълнителния комитетот 28 април 1999 годинаотносно Споразумението за сътрудничество по производства по пътни нарушения(SCH/Сom-ex (99)11, Rev. 2)ИЗПЪЛНИТЕЛНИЯТ КОМИТЕТ,като взе предвид член 132 от Конвенцията за прилагане на Споразумението от Шенген,като взе предвид Съвместната декларация на министрите и държавните секретари от тяхната среща на 19 юни 1990 г. в Шенген,РЕШИ:Одобрява Споразумението за сътрудничество по производства по пътни нарушения и по налагане на свързаните с тях парични санкции (SCH/III (96)25, Rev. 18).Членовете на делегациите се приканват да съставят Обяснителен доклад към споразумението, който да засегне по-специално въпросите, посочени в приложението към настоящото решение.Съставено в Люксембург на 28 април 1999 година.ПредседателC. H. Schapper--------------------------------------------------19990428SCHAPPER SCH/III (96)25, Rev. 18СПОРАЗУМЕНИЕ ЗА СЪТРУДНИЧЕСТВО ПО ПРОИЗВОДСТВА ПО ПЪТНИ НАРУШЕНИЯ И ПО НАЛАГАНЕ НА СВЪРЗАНИТЕ С ТЯХ ПАРИЧНИ САНКЦИИПравителствата на КРАЛСТВО БЕЛГИЯ, ФЕДЕРАЛНА РЕПУБЛИКА ГЕРМАНИЯ, ФРЕНСКАТА РЕПУБЛИКА, ВЕЛИКОТО ХЕРЦОГСТВО ЛЮКСЕМУРГ и КРАЛСТВО НИДЕРЛАНДИЯ, страни по Конвенцията за прилагане на Споразумението от Шенген от 14 юни 1985 г. между правителствата на държавите от Икономическия съюз Бенелюкс, Федерална република Германия и Френската република за постепенното премахване на контрола по общите граници, подписана на 19 юни 1990 г. в Шенген, наричана по-долу "Конвенцията от 1990 г.", както и правителствата на ИТАЛИАНСКАТА РЕПУБЛИКА, КРАЛСТВО ИСПАНИЯ и ПОРТУГАЛСКАТА РЕПУБЛИКА, РЕПУБЛИКА ГЪРЦИЯ, РЕПУБЛИКА АВСТРИЯ, КРАЛСТВО ДАНИЯ, КРАЛСТВО ШВЕЦИЯ и РЕПУБЛИКА ФИНЛАНДИЯ, които се присъединиха към Конвенцията от 1990 г. чрез споразуменията, подписани съответно на 27 ноември 1990 г., 25 юни 1991 г., 6 ноември 1992 г., 28 април 1995 г. и 19 декември 1996 г., както и правителствата на Кралство Норвегия и Република Исландия, които на 19 декември 1996 г. подписаха едновременно с последните споразумение за сътрудничество, наричани по-долу "договарящите страни",като имат предвид, че свободното движение на хора, посочено в Конвенцията от 1990 г., подпомага пътуването на гражданите през вътрешните граници;като имат предвид, че е общоизвестен факт, че гражданите на шенгенските държави също извършват пътни нарушения по време на престоя си на територията на договаряща страна, различна от тази, на чиято територия те обичайно пребивават;като имат предвид, че не винаги е възможно, въпреки постоянните усилия за ограничаване броя на пътните нарушения, да се установи самоличността на извършителите преди завръщането им на територията на договарящата страна, където те обичайно пребивават, и да им се наложи парична санкция, която съответства на извършеното нарушение;убедени, че е необходимо сътрудничество между договарящите страни в тази област и че фактът, че различни органи са натоварени със задачата да следят за спазването на правилата за движение по пътищата, не може да бъде пречка за това сътрудничество;като прилагат Съвместната декларация на министрите и държавните секретари от 19 юни 1990 г., която установява, че би трябвало да се провеждат дискусии с оглед подобряване на сътрудничеството при преследването на пътните нарушения и обсъждане на възможността за взаимно налагане на свързаните с тях парични санкции,СЕ СПОРАЗУМЯХА ЗА СЛЕДНОТО:ГЛАВА IОпределенияЧлен 1По смисъла на настоящото споразумение:Пътно нарушениеозначава поведение, което противоречи на правилата за движение по пътищата и се счита за престъпление или административно нарушение, включително нарушенията на разпоредбите, които се отнасят до времето за управление на превозното средство и за почивка, както и на разпоредбите, които се отнасят до превоза на опасни товари.Парична санкцияозначава задължението да се заплати определена сума пари като санкция за пътно нарушение, чийто размер се определя от съдебните или административните органи на договарящите страни.Компетентен органозначава съдебен или административен орган на договарящите страни, който е оправомощен по производствата по пътни нарушения и по налагането на свързаните с тях парични санкции.Решениеозначава акт на компетентните органи на една от договарящите страни, с който се констатира пътно нарушение, за което на дадено лице е наложена парична санкция. Става дума за акт, който може или е могъл да послужи като основание за обжалване пред съда.Молещ органозначава компетентният орган на договарящата страна, на чиято територия е извършено пътното нарушение.Запитан органозначава компетентният орган на договарящата страна, на чиято територия лицето, заподозряно в извършването на пътно нарушение или на което е наложена парична санкция в тази връзка, пребивава или има своето обичайно местопребиваване.Молеща договаряща странаозначава договарящата страна, на чиято територия е било взето решение по отношение на лице, което пребивава или има своето обичайно местопребиваване на територията на друга договаряща страна.Запитана договаряща странаозначава договарящата страна на чиято територия лице, срещу което е било взето решение на територията на друга договаряща страна, пребивава или има своето обичайно местопребиваване.ГЛАВА IIПринципиЧлен 21. Договарящите страни се задължават взаимно да си оказват най-широкото възможно сътрудничество по производствата по пътни нарушения и по изпълнението на решения в тази връзка в съответствие с разпоредбите на настоящото споразумение.2. Параграф 1 не накърнява прилагането на по-широкообхватните разпоредби на действащите двустранни или многостранни споразумения между договарящите страни.3. Глава IV от настоящото споразумение не се прилага:а) при изпълнение на осъдителна присъда, която предвижда лишаване от свобода като основно наказание;б) при пътни нарушения, които съвпадат с престъпление, и които са свързани единствено с движението по пътищата, освен ако тези пътни нарушения се преследват изключително или отделно.ГЛАВА IIIСътрудничество по производства по пътни нарушенияЧлен 31. Компетентните органи могат, когато съобщават регистрационен номер чрез техните национални регистрационни органи, да изискат от регистрационните органи на другите договарящи страни информация за вида и марката на съответното моторно превозно средство, както и за самоличността и адреса на лицето или лицата, на чието име е било регистрирано въпросното превозно средство към момента на извършване на пътното нарушение.2. Регистрационните органи на договарящите страни пряко изпращат едни на други информацията по параграф 1 с оглед нейното предаване на компетентния орган. Те предават също така, когато тези органи са различни, името и адреса на запитания орган.3. Всяка договаряща страна може да посочи друг централен орган за обмен на информацията по параграф 2.4. Съответните разпоредби на Конвенцията от 1990 г. и по-специално членове 126 - 128 от нея се прилагат спрямо предаването на лични данни, което се извършва в съответствие с параграф 1.Член 41. Молещият орган може пряко да изпрати на лицата, които вероятно са извършили пътно нарушение, всички съобщения, които се отнасят до последиците и свързаните с тях решения. Разпоредбите на член 52 от Конвенцията от 1990 г. се прилагат по аналогия.2. Съобщенията и решенията, посочени в параграф 1, съдържат или са придружени от цялата информация, от която се нуждае техният адресат, за да може да реагира, по-специално по отношение на:а) вида на пътното нарушение, мястото, датата и часа на неговото извършване, както и начина, по който то е било установено;б) регистрационния номер и при възможност, вида и марката на превозното средство, с което е било извършено пътното нарушение или при липса на такава информация, всякакви данни, които могат да служат за идентифициране на превозното средство;в) размера на паричната санкция, която може да бъде наложена или евентуално паричната санкция, която е била наложена, срока, в който тя трябва да бъде изплатена, а също и условията на плащане;г) възможността да се предявят доказателствени средства, които отхвърлят обвинението, както и сроковете и условията за представяне на тези доказателствени средства;д) съществуващите възможности за обжалване на решенията, процедурите за обжалване, сроковете, в които жалбите могат да се подадат, и координатите на органа, пред който следва да се заведат жалбите.Член 51. Ако адресатът не реагира в определения срок на съобщенията или решенията по член 4, или ако молещият орган счете, че са необходими допълнителни документи с оглед прилагането на настоящото споразумение, този орган може пряко да поиска правна помощ от запитания орган. Тази молба трябва да бъде придружена от превод на официалния език или на един от официалните езици на запитаната договаряща страна.2. Разпоредбите на дял III, глава 2 от Конвенцията от 1990 г. се прилагат спрямо молбите по параграф 1.ГЛАВА IVИзпълнение на решениятаЧлен 61. В рамките на настоящото споразумение по изключение ще може да бъде заявено предаване на изпълнението на решения, ако са изпълнени следните условия:а) ако са изчерпани всички правни средства за обжалване на решението и ако решението подлежи на изпълнение на територията на молещата договаряща страна;б) по-специално ако в изпълнение на разпоредбите на член 4 компетентните органи са поискали без резултат от заинтересованото лице да заплати размера на наложената парична санкция;в) ако за паричната санкция не е с изтекла давност от гледна точка на националното право на молещата договаряща страна;г) ако решението се отнася до лице, което пребивава или има обичайно местопребиваване на територията на запитаната договаряща страна;д) ако наложената глоба възлиза най-малко на 40 EUR.2. Договарящите страни могат да решат на двустранна основа да изменят приложното поле на параграф 1, буква д).Член 71. Запитаната договаряща страна не може да откаже да предаде изпълнението на решение, освен ако счете, че:а) пътното нарушение, за което е постановено решението, не е предвидено в националното право на запитаната договаряща страна;б) изпълнението на молбата не е съвместимо с прилагането на принципа ne bis in idem, предвиден в членове от 54 до 58 от Конвенцията от 1990 г.;в) паричната санкция е с погасена давност от гледна точка на националното право на запитаната договаряща страна;г) въпросното лице би се ползвало от акт за амнистиране или помилване, приет от запитаната договаряща страна, ако беше извършило пътното нарушение на територията на последната.2. Запитаната договаряща страна информира при първа възможност молещата договаряща страна, че молбата е получила отказ, като уточнява мотивите за отказа.Член 81. Решението се изпълнява незабавно от компетентните органи на запитаната договаряща страна.2. Паричната санкция се получава в паричната единица на запитаната договаряща страна. Пресмятането на размера се извършва на основата на официалния обменен курс към момента на приемането на решението по параграф 1.3. Ако след пресмятането се окаже, че наложената парична санкция надвишава по размер максималния размер на паричната санкция, която е предвидена по закона на запитаната договаряща страна за същия вид нарушение, изпълнението на решението се ограничава до този максимален размер.4. Всяка договаряща страна може, при депозирането на своите инструменти за ратификация, приемане или одобрение, да декларира, че възнамерява да дерогира разпоредбите на параграф 1 поради причини от конституционен характер или причини с идентично значение, и да определи в декларацията си случаите, в които паричната санкция трябва да бъде обявена за подлежаща на изпълнение със съдебно решение на запитаната договаряща страна преди изпълнението. Това съдебно решение обаче не засяга съдържанието, нито размера на подлежащата на изпълнение санкция, която тя е била предмет на решение на молещата договаряща страна.Член 91. Изпълнението на решението се урежда от националното право на запитаната договаряща страна.2. Всяка част от паричната санкция, която вече е изпълнена от молещата договаряща страна, се приспада от санкцията, която подлежи на изпълнение от запитаната договаряща страна.3. Когато изпълнението на паричната санкция се окаже изцяло или частично невъзможно, запитаната договаряща страна може да наложи вместо нея санкцията лишаване от свобода или мярката за неотклонение "задържане под стража", когато такава възможност е предвидена от двете договарящи страни, освен ако молещата договаряща страна изрично не я е изключила.Член 10Молещата договаряща страна не може да пристъпи към изпълнение на решението, след като вече е запитана за прехвърляне на изпълнението. Молещата договаряща страна възстановява правото си на изпълнение веднага щом запитаната договаряща страна я информира за своя отказ да приеме предаването или за невъзможността да изпълни решението.Член 11Запитаната договаряща страна е длъжна да прекрати изпълнението на решението веднага след като бъде информирана от молещата договаряща страна за всяко решение, мярка или друго обстоятелство, което води до временно прекратяване на изпълнимостта на решението или отменянето му.Член 121. Молбите за предаване на изпълнение на решение и всички свързани с тях съобщения се правят в писмена форма. Те могат да се предават чрез всички подходящи способи, които оставят писмена следа, включително по факс.2. Предаването на документи се извършва пряко между компетентните органи на договарящите страни, чиито координати се предоставят от регистрационния орган (член 3, параграф 2). Това предаване се осъществява между посочените централни органи, когато в информацията, визирана в първото изречение, не се съдържат координатите на компетентния орган.Член 131. Молбата за предаване на изпълнение на решение се придружава от копие на решението, а също и от декларация на компетентния орган на молещата договаряща страна, в която се удостоверява, че са изпълнени условията, предвидени в член 6, параграф 1, букви а), б) и в).2. При нужда молещата страна прилага към молбата друга информация, която е полезна във връзка с предаването на изпълнението на решение, по-специално информация за специфичните обстоятелства, свързани с нарушението, които са взети под внимание при определяне на паричната санкция, и ако е възможно също и текста на приложените разпоредби.3. Ако запитаната договаряща страна счете, че предадената от молещата договаряща страна информация не е достатъчна и не ѝ позволява да приложи споразумението, тя я приканва да ѝ съобщи нужната допълнителна информация.4. Следва да се приложи превод на документите по настоящия член на официалния език или на един от официалните езици на запитаната договаряща страна.Член 14Компетентните органи на запитаната договаряща страна информират компетентните органи на молещата договаряща страна за изпълнението на паричната санкция или при нужда, за невъзможността да изпълнят решението.Член 15Паричната санкция и процесуалните разноски, които понася молещата договаряща страна, се изпълняват. Сумите от изпълнението на решенията стават собственост на запитаната договаряща страна.Член 16Договарящите страни се отказват да изискват една от друга възстановяване на разходите, които са направени в резултат на прилагането на настоящото споразумение.ГЛАВА VЗаключителни разпоредбиЧлен 171. Основната задача на създадения с Конвенцията от 1990 г. изпълнителен комитет е да следи за правилното прилагане на настоящото споразумение. Прилагат се разпоредбите на член 132 на Конвенцията от 1990 г.2. В областта на защитата на личните данни създаденият с Конвенцията от 1990 г. съвместен контролен орган е компетентен да дава становището си по общите аспекти, които са резултат на прилагането на настоящото споразумение.3. По предложение на една от договарящите се страни изпълнителният комитет може да реши да промени посочения в член 6, параграф 1, буква д) размер.Член 18Настоящото споразумение се прилага на територията на договарящите страни. Все пак, в съответствие с член 138 от Конвенцията от 1990 г. по отношение на Френската република настоящото споразумение се прилага само на европейската територия на Френската република, а по отношение на Кралство Нидерландия — само на територията на кралството в Европа. В съответствие с член 5, параграф 1 от Споразумението за присъединяването на Кралство Дания към Конвенцията от 1990 г., настоящото споразумение не се прилага спрямо Фарьорските острови и Гренландия.Член 191. Настоящото споразумение се прилага също и за пътни нарушения, извършени преди влизането му в сила.2. Всяка договаряща страна може, при депозирането на своите документи за ратификация, приемане или одобрение, да декларира, че що се отнася до нея и в отношенията ѝ с договарящите се страни, направили подобна декларация, настоящото споразумение се прилага само спрямо пътни нарушения, извършени след влизането му в сила или след като то е станало приложимо.Член 201. Настоящото споразумение подлежи на ратификация, приемане или одобрение. Инструментите по ратификация, приемане или одобрение трябва да се депозират при правителството на Великото херцогство Люксембург, което нотифицира всички договарящи се страни за депозирането.2. Настоящото споразумение влиза в сила на първия ден от втория месец след датата на депозиране на последния инструмент за ратификация, приемане или одобрение на държавите, за които Конвенцията от 1990 г. е влязла в сила в съответствие с параграф 1, втора алинея от Заключителния акт към конвенцията.Правителството на Великото херцогство Люксембург нотифицира всички договарящи страни за датата на влизане на споразумението в сила.За останалите държави настоящото споразумение влиза в сила на първия ден от втория месец след датата на депозиране на инструментите за ратификация, приемане или одобрение, а най-рано — в деня на влизането в сила на Споразумението за присъединяване към Конвенцията от 1990 г. или на Споразумението за сътрудничество от 1996 г. за тези държави.3. Всяка държава, за която в момента на депозиране на инструментите за ратификация, приемане или одобрение, Конвенцията от 1990 г. е влязла в сила, може да декларира при депозирането, преди влизането в сила на настоящото споразумение или впоследствие, че настоящото споразумение се прилага за тази държава в отношенията ѝ с държавите, които са направили идентична декларация. Тази декларация влиза в сила на първия ден от втория месец след нейното депозиране.Член 211. Всяка договаряща страна може да изпрати до депозитара предложение за изменение на настоящото споразумение. Депозитарът уведомява останалите договарящи страни за текста на това предложение.2. Договарящите страни приемат измененията в настоящото споразумение с общо съгласие.3. Измененията влизат в сила на първия ден от втория месец след датата на депозиране на последния инструмент за ратификация, приемане или одобрение.Член 221. Най-късно при депозирането на нейния инструмент за ратификация, приемане или одобрение, всяка договаряща страна нотифицира депозитара за имената и адресите на органите по членове 1 и 3 и член 11, параграф 2.2. Списъците на органите по параграф 1, чрез дерогация от член 19, параграф 1, могат да бъдат изменени впоследствие чрез нотификация на депозитара.3. Депозитарът информира всяка договаряща страна за определените органи, както и за промените в тях.Член 23Настоящото споразумение е открито за присъединяване на всички държави, които се присъединяват към Конвенцията от 1990 г.В уверение на горното долуподписаните, надлежно упълномощени за тази цел, подписаха настоящото споразумение.Съставено в Люксембург на двадесет и осми април хиляда деветстотин деветдесет и девета година в един оригинален екземпляр на английски, гръцки, испански, италиански, немски, нидерландски, португалски и френски език, като текстовете и на осемте езика са еднакво автентични. Текстоветенадатски, исландски, норвежки, фински и шведски език, които ще бъдат представени след подписването, са еднакво автентични.--------------------------------------------------


title: 2014/113/ЕС: Решение на Комисията от 3 март 2014 година за създаване на Научен комитет за граничните стойности на професионална експозиция на химични агенти и за отмяна на Решение 95/320/ЕО

text:
               4.3.2014

               BG

               Официален вестник на Европейския съюз

               L 62/18

      РЕШЕНИЕ НА КОМИСИЯТА

   от 3 март 2014 година
   за създаване на Научен комитет за граничните стойности на професионална експозиция на химични агенти и за отмяна на Решение 95/320/ЕО
   (2014/113/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като има предвид, че:

               (1)

               Научният комитет за граничните стойности на професионална експозиция на химични агенти (наричан по-нататък „Комитетът“) е създаден с Решение 95/320/ЕО на Комисията (1) с цел оценка на въздействието на химични агенти върху здравето на работниците по време на работа. Работата на Комитета пряко подкрепя регулаторната дейност на Съюза в областта на безопасните и здравословни условия на труд. Той разработва висококачествени сравнителни аналитични знания и гарантира, че предложенията, решенията и политиката на Комисията, свързани със защитата на здравето и безопасността на работниците се основават на надеждни научни доказателства.

               (2)

               Комитетът подпомага Комисията, по-специално при оценката на най-новите налични научни данни и при предлагането на гранични стойности на професионална експозиция (OEL) за защитата на работниците от свързани с химикали рискове, които да бъдат определени на равнището на Съюза съгласно Директива 98/24/ЕО на Съвета (2) и Директива 2004/37/ЕО на Европейския парламент и на Съвета (3).

               (3)

               Членовете на Комитета са високо квалифицирани, специализирани, независими експерти, подбрани въз основа на обективни критерии. Те се назначават в лично качество и предоставят на Комисията препоръки и становища, които са необходими за разработването на политиката на ЕС в областта на защитата на работниците. Естеството на приноса е такова, че без него Комисията не би могла да постигне своите цели на социалната политика за защита на здравето и безопасността на работниците. Следователно тези независими експерти трябва, освен възстановяването на разходите, да получават възнаграждение, което да е пропорционално на конкретните задачи, които са им възложени.

               (4)

               Работата на Комитета допринася ефективно за подобряване на работната среда с цел закрилата на здравето и безопасността на работниците, като предоставя на Комисията научни факти за последиците от химични агенти за здравето на работниците на работното място, които са необходими с оглед на това Комисията да може да постигне относимите цели на социалната политика на Съюза. Следователно финансирането на неговите дейности ще бъде предоставено от съответния бюджетен ред, предназначен за подкрепа на инициативи в областта на социалните политики и условията на труд.

               (5)

               Освен това е необходимо да се внесат подобрения в структурата и работните процедури на Комитета.

               (6)

               Членовете на Комитета следва да бъдат избрани чрез покана за изразяване на интерес. Това ще гарантира, че при процедурата се спазват принципите на равните възможности и на прозрачността.

               (7)

               С оглед на осигуряване на приемственост и ефикасност на работата на Комитета, членовете, назначени с Решение 2009/985/ЕС на Комисията (4), следва да продължат да изпълняват задълженията си до назначаването на нови членове на Комитета.

               (8)

               Научните становища, давани по въпроси, свързани със защитата на здравето и безопасността на работниците, трябва да се основават на етичните принципи за високо качество, независимост, безпристрастност и прозрачност, разработени в Съобщението на Комисията „Събиране и използване на експертни оценки от Комисията: принципи и насоки. По-качествени знания за по-добри политики“ (5), и трябва да бъдат организирани в съответствие с най-добрите практики при принципите за оценка на риска.

               (9)

               Тъй като по отношение на Решение 95/320/ЕО трябва да бъдат направени изменения по същество, посоченото решение следва да бъде отменено и заменено с ново решение в интерес на яснотата,

         ПРИЕ НАСТОЯЩОТО РЕШЕНИЕ:
   Член 1
   Научен комитет за граничните стойности на професионална експозиция на химични агенти
   Създава се Научен комитет за граничните стойности на професионална експозиция на химични агенти, наричан по-долу „Комитетът“, който да оценява въздействието на химичните агенти върху здравето на работниците по време на работа.
   Член 2
   Мисия
   1.   Мисията на Комитета е да предоставя на Комисията по нейно искане препоръки или становища по всички въпроси, свързани с токсикологичната оценка на химикалите с оглед на тяхното въздействие върху здравето на работниците.
   2.   След като се консултира със секретариата, предвиден в член 5, параграф 3, Комитетът приема методология за извеждането на граничните стойности на професионална експозиция (OEL) и я преглежда периодично, с оглед отразяване на всички относими научни фактори, свързани с определянето на OEL. Той гарантира, че неговата методология отразява актуалната практика за оценка на риска.
   3.   Комитетът по-специално препоръчва гранични стойности на професионална експозиция въз основа на научни данни, както е определено в директиви 98/24/ЕО и 2004/37/ЕО, като данните включват, но не са ограничени до:

               —

               средно претеглената за времето от осем часа стойност (TWA);

               —

               кратковременни гранични стойности/гранични стойности при отклонение (STEL);

               —

               биологични гранични стойности/биологични ориентировъчни гранични стойности (BLV/BGV).

         OEL се допълват, когато е целесъобразно, с други записи, които включват:

               —

               вероятна абсорбция през кожата;

               —

               потенциал за сенсибилизиране;

               —

               канцерогенни свойства.

         Могат да се въвеждат и допълнителни подходящи записи посредством изменения в документа с методологията на Комитета.
   4.   Всяка препоръка за OEL се подкрепя и обяснява подробно със сведения за основните данни, описание на критичните въздействия, използваните техники за екстраполация и всички данни за вероятните рискове за човешкото здраве. Възможността за наблюдение на експозицията при всяка предложена OEL също се отбелязва.
   5.   Комисията може да изиска от Комитета да проведе други дейности, свързани с токсикологичната оценка на химични агенти.
   6.   Комитетът установява липса на всякаква специфична научна информация, която може да е необходима за оценката на рисковете от химикали, и надлежно информира Комисията.
   7.   Комитетът установява актуалните приоритети по отношение на въздействието на химикалите върху здравето и надлежно информира Комисията.
   8.   По искане на Комисията Комитетът организира тематични работни семинари с цел да се направи преглед на данни и научни факти за химичните агенти или на въпроси, свързани с методологията на Комитета. Тези работни семинари се организират с помощта на секретариата на Комитета.
   9.   При изпълнението на своите функции Комитетът, в съответствие с член 5, параграф 5, се стреми да осигурява сътрудничество с имащите отношение други органи, създадени по силата на законодателството на ЕС, включително агенции на Съюза, които изпълняват подобни задачи по отношение на въпроси от общ интерес.
   Член 3
   Назначаване на членовете на Комитета
   1.   Комитетът се състои от не повече от двадесет и един индивидуални експерти, избрани от списък с подходящи кандидати, съставен след публикуване на покана за изразяване на интерес в Официален вестник на Европейския съюз и на уебсайта на Комисията. Предоставя се също и връзка от Регистъра на Комисията за експертните групи и други подобни организации (наричан по-долу „Регистърът“) към интернет страницата, на която е публикувана поканата.
   Членовете се назначават от Комисията в лично качество.
   Членовете се избират въз основа на доказаните им експертни познания и опит, с отчитане на необходимостта да се гарантира:

               —

               че е обхванат пълният спектър от научни експертни познания, необходим за изпълнението на мисията на Комитета, включително по-специално химия, токсикология, епидемиология, трудова медицина и хигиена на труда, както и че е осигурена обща компетентност за определянето на OEL,

               —

               балансирано географско разпределение на членовете на Комитета.

         2.   Имената на членовете се публикуват в регистъра, както и в Официален вестник на Европейския съюз, за информация.
   Личните данни се събират, обработват и публикуват в съответствие с Регламент (ЕО) № 45/2001 на Европейския парламент и на Съвета (6).
   3.   Членовете, назначени с Решение 2009/985/ЕС в съответствие с Решение 95/320/ЕО, продължават да изпълняват задълженията си по настоящото решение до назначаването на членове за нов мандат, в съответствие с процедурата, определена в параграфи 1 и 2.
   Член 4
   Мандат
   1.   Мандатът на членовете на Комитета е три години. След изтичане на тригодишния срок членовете на Комитета продължават да изпълняват задълженията си докато бъдат сменени или докато техните назначения бъдат подновени.
   2.   В случай на оставка на член на Комитета преди изтичането на тригодишния срок, или когато даден член отсъства от повече от една трета от заседанията, или когато поради друга причина същият вече не е в състояние да допринася ефективно по време на обсъжданията на Комитета, той (тя) може да бъде заменен(а) за оставащото време от неговия (нейния) мандат. В такива случаи Комисията назначава нов член от предходния списък с кандидати в съответствие с процедурата по член 3.
   Член 5
   Управителен съвет и секретариат на Комитета
   1.   В началото на всеки мандат Комитетът с обикновено мнозинство избира измежду членовете си председател и двама заместник-председатели. Тези трима членове съставляват Управителния съвет на Комитета (наричан по-долу „Съветът“).
   2.   Съветът отговаря по въпросите, свързани с вътрешните процедури на Комитета, и председателства заседанията с оглед постигането на научен консенсус по препоръките или становищата, които трябва да бъдат приети.
   3.   Комисията осигурява секретариата на Комитета и работните му групи и оказва необходимата административна помощ, необходима за ефикасното функциониране на Комитета.
   4.   Секретариатът осигурява ефективното сътрудничество на Комитета с други научни комитети и агенции на Съюза.
   5.   Секретариатът се грижи за гарантиране на ранно идентифициране на потенциални източници на противоречие между препоръките и становищата на Комитета и тези на други органи, създадени по законодателството на Съюза, включително агенции на Съюза, които изпълняват подобна задача по отношение на въпроси от общ интерес.
   Член 6
   Работни групи
   1.   По искане на Съвета и със съгласието на службите на Комисията, Комитетът може да формира работни групи сред членовете си.
   2.   От работните групи се изисква да обсъждат конкретни въпроси, отнасящи се до работата на Комитета, въз основа на задания, определени от Комитета, и да докладват за резултатите от обсъжданията си. Тези работни групи се разпускат веднага след изпълнението на задачата си.
   Член 7
   Пленарни заседания на Комитета и заседания на работните групи
   1.   Комитетът приема свой процедурен правилник въз основа на стандартния процедурен правилник за експертни групи на Комисията.
   2.   Като общо правило, пленарните заседания на Комитета се провеждат четири пъти годишно.
   3.   Службите на Комисията свикват пленарните заседания на Комитета и участват в тях, и свикват заседанията на работните групи.
   4.   Комитетът, както и работните групи, обичайно заседават в седалището на Комисията. При извънредни обстоятелства обаче заседанията могат да се провеждат и другаде.
   Член 8
   Процедури и методология
   1.   Обсъжданията на Комитета са свързани с всякакви искания, от страна на Комисията, за препоръка за OEL за дадено вещество или група вещества, или за друго научно становище (по-нататък „становище“).
   2.   Когато Комисията иска от Комитета препоръка или становище в съответствие с параграф 1, тя може да определи срок, в който те да бъдат представени.
   3.   Комитетът, и по-специално Съветът, полага всички необходими усилия неговите препоръки или становища да се основават на консенсус. След обсъжданията на Комитета не се провежда гласуване. При липсата на единодушно съгласие различните мнения, изразени в хода на обсъжданията, се докладват от Комитета на Комисията.
   4.   С подкрепата на секретариата Комитетът гарантира, че методологията му отразява най-новите научни стандарти и че тя се прилага.
   5.   Без да се засягат разпоредбите за поверителност, посочени в член 9, параграф 3, Комисията публикува актуализираната методология, заедно с приетите препоръки и становища на Комитета, в частта от уебсайта си, определена за Комитета.
   Член 9
   Етични принципи
   Членовете на Комитета се ангажират да работят независимо от каквото и да било външно въздействие. Те не делегират отговорностите си на други лица.
   Те подписват декларация, която ги задължава да работят в полза на обществения интерес и да обявяват липсата или наличието на всякакъв пряк или косвен интерес, който може да се приеме за накърняващ независимостта им.
   Службите на Комисията вземат предвид относимостта на всички декларирани интереси и вземат решение по нея.
   Комитетът гарантира, че неговите препоръки и становища ясно отразяват аргументацията, използвана в неговия процес на вземане на решение, както е залегнало в методологията му.
   Без да се засягат разпоредбите на член 339 от Договора за функционирането на Европейския съюз и член 12 от настоящото решение, членовете на Комитета са задължени да не разгласяват информацията, която им става известна в резултат на работата на Комитета, тематичните работни семинари, работните групи или други дейности, свързани с настоящото решение.
   В началото на всеки мандат членовете на Комитета подписват писмена декларация за поверителност.
   Член 10
   Наблюдатели и външни експерти
   1.   Комисията приканва държавите от ЕИП/ЕАСТ да представят предложения за научни работници, които да присъстват на заседанията като наблюдатели.
   2.   Когато е уместно, службите на Комисията могат да канят научни експерти, които не са от Комитета и които имат специална компетентност по въпрос от дневния ред, за участие ad hoc в работата на Комитета или в работна група.
   Член 11
   Специални надбавки
   1.   Членовете на Комитета и външните експерти, поканени по инициатива на Комисията, имат право на специална надбавка в размер на не повече от 450 EUR под формата на дневни единични разходи за всеки пълен работен ден. Общият размер на надбавката се изчислява и се закръгля нагоре до сумата, отговаряща на най-близкия половин работен ден. Плащанията се извършват в евро.
   2.   Разходите по пътуване и режийните на участниците в дейностите на Комитета се възстановяват от Комисията в съответствие с действащите разпоредби (7). Тези разходи се възстановяват в рамките на наличните бюджетни кредити, разпределени по годишната процедура за разпределение на ресурсите.
   3.   Член 11, параграф 1 поражда действие на датата, на която членовете се назначават за следващия мандат на Комитета, в съответствие с процедурата, определена в член 3.
   Член 12
   Прозрачност
   1.   Комисията публикува всички относими документи (като дневен ред, протоколи от заседания и представени от участниците материали) или в регистъра, или чрез връзка от регистъра към специализиран уебсайт.
   2.   Като изключение, въз основа на оценка на всеки отделен случай, е възможно непубликуване, когато оповестяването би засегнало защитата на публичен или частен интерес, както е определено в член 4 от Регламент (ЕО) № 1049/2001 на Европейския парламент и на Съвета (8).
   Член 13
   Отмяна
   1.   Решение 95/320/ЕО се отменя.
   2.   Позоваванията на отмененото решение се смятат за позовавания на настоящото решение.
   Член 14
   Влизане в сила
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 3 март 2014 година.

            За Комисията

            Председател

         José Manuel BARROSO

      (1)  Решение 95/320/ЕО на Комисията от 12 юли 1995 г. за създаване на Научен комитет за професионалните норми за излагане на пределно допустими концентрации на химически агенти (ОВ L 188, 9.8.1995 г., стр. 14).

      (2)  Директива 98/24/ЕО на Съвета от 7 април 1998 г. за опазване на здравето и безопасността на работниците от рискове, свързани с химични агенти на работното място (четиринадесета специална директива по смисъла на член 16, параграф 1 от Директива 89/391/ЕИО) (ОВ L 131, 5.5.1998 г., стр. 11).

      (3)  Директива 2004/37/ЕО на Европейския парламент и на Съвета от 29 април 2004 г. относно защитата на работниците от рискове, свързани с експозицията на канцерогени или мутагени по време на работа (шеста специална директива по смисъла на член 16, параграф 1 на Директива 89/391/ЕИО на Съвета) (ОВ L 158, 30.4.2004 г., стр. 50).

      (4)  Решение 2009/985/ЕС на Комисията от 18 декември 2009 година за назначаване на членовете на Научния комитет за професионалните норми за излагане на пределно допустими концентрации на химически агенти за нов мандат (ОВ L 338, 19.12.2009 г., стр. 98).

      (5)  COM(2002) 713 окончателен, 11 декември 2002 г.

      (6)  Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).

      (7)  Решение на Комисията C(2007) 5858. Правила за възстановяването на разходи, направени от лица извън Комисията, поканени за участие в заседания в качеството им на експерти.

      (8)  Регламент (ЕО) № 1049/2001 на Европейския парламент и на Съвета от 30 май 2001 г. относно публичния достъп до документи на Европейския парламент, на Съвета и на Комисията (ОВ L 145, 31.5.2001 г., стр. 43). Посочените изключения са предназначени да защитят обществената сигурност, военните дела, международните отношения, финансовата, паричната или икономическата политика, правото на личен живот и неприкосновеността на индивида, търговските интереси, съдебното производство и правната помощ, инспекциите/разследванията/одитите и процеса на вземане на решения на институцията.


title: 2008/519/ЕО: Решение на Европейския парламент от 24 април 2007 година относно освобождаването от отговорност във връзка с изпълнението на общия бюджет на Центъра за преводи за органите на Европейския съюз за финансовата 2005 година

text:
               15.7.2008

               BG

               Официален вестник на Европейския съюз

               L 187/122

         РЕШЕНИЕ НА ЕВРОПЕЙСКИЯ ПАРЛАМЕНТ
   от 24 април 2007 година
   относно освобождаването от отговорност във връзка с изпълнението на общия бюджет на Центъра за преводи за органите на Европейския съюз за финансовата 2005 година
   (2008/519/ЕО)
   ЕВРОПЕЙСКИЯТ ПАРЛАМЕНТ,
   като взе предвид окончателния годишен отчет на Центъра за преводи за органите на Европейския съюз за 2005 финансова година (1),
   като взе предвид доклада на Сметната палата за окончателния годишен отчет на Центъра за преводи за органите на Европейския съюз за 2005 финансова година (2), заедно с отговорите на Центъра,
   като взе предвид препоръката на Съвета 27 февруари 2007 г. (5711/2007 — C6-0080/2007),
   като взе предвид Договора за ЕО, и по-специално член 276 от него,
   като взе предвид Регламент (EО, Eвратoм) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕО) № 2965/94 на Съвета от 28 ноември 1994 г. за създаване на Център за преводи за органите на Европейския съюз (4), и по-специално член 14 от него,
   като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,
   като взе предвид член 71 и приложение V от своя правилник,
   като взе предвид доклада на Комисията по бюджетен контрол и становището на Комисията по заетост и социални въпроси (A6-0101/2007),

               1.

               Освобождава директора на Центъра за преводи за органите на Европейския съюз от отговорност във връзка с изпълнението на бюджета на Центъра за 2005 финансова година;

               2.

               Представя своите забележки в следващата по-долу резолюция;

               3.

               Възлага на своя председател да предаде настоящото решение, както и резолюцията, която е неразделна част от него, на директора на Центъра за преводи за органите на Европейския съюз, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ C 266, 31.10.2006 г., стр. 25.

      (2)  ОВ C 312, 19.12.2006 г., стр. 48.

      (3)  ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).

      (4)  ОВ L 314, 7.12.1994 г., стр. 1. Регламент, последно изменен с Регламент (ЕО) № 1645/2003 (ОВ L 245, 29.9.2003 г., стр. 13).

      (5)  ОВ L 357, 31.12.2002 г., стр. 72.
    ---documentbreak---

               15.7.2008

               BG

               Официален вестник на Европейския съюз

               L 187/123

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 24 април 2007 година,
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Центъра за преводи за органите на Европейския съюз за 2005 финансова година
   ЕВРОПЕЙСКИЯТ ПАРЛАМЕНТ,
   като взе предвид окончателния годишен отчет на Центъра за преводи за органите на Европейския съюз за 2005 финансова година (1),
   като взе предвид доклада на Сметната палата за окончателния годишен отчет на Центъра за преводи за органите на Европейския съюз за 2005 финансова година (2), заедно с отговорите на Центъра,
   като взе предвид препоръката на Съвета от 27 февруари 2007 г. (5711/2007 — C6-0080/2007),
   като взе предвид Договора за ЕО, и по-специално член 276 от него,
   като взе предвид Регламент (EО, Eвратoм) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕО) № 2965/94 на Съвета от 28 ноември 1994 г. за създаване на Център за преводи за органите на Европейския съюз (4), и по-специално член 14 от него,
   като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,
   като взе предвид член 71 и приложение V от своя правилник,
   като взе предвид доклада на Комисията по бюджетен контрол и становището на Комисията по заетост и социални въпроси (A6-0101/2007),

               А.

               като има предвид, че Сметната палата декларира, че е получила основателни уверения, че годишният отчет за финансовата година, приключила на 31 декември 2005 г., е надежден и че с изключение на някои нередности, отбелязани при възлагането на договорите, извършените операции са като цяло законосъобразни и редовни;

               Б.

               като има предвид, че на 27 април 2006 г. Парламентът освободи от отговорност директора във връзка с изпълнението на бюджета на Агенцията за 2004 финансова година (6) и в резолюцията, придружаваща решението за освобождаване от отговорност, Парламентът, наред с другото:

                           —

                           отбелязва високото ниво на бюджетните кредити, отказани от Центъра през 2004 г.; настоява Центърът да подобри бюджетната си прогноза, за да се доближи бюджетът като изпълнение до бюджета, приет от бюджетния орган,

                           —

                           с разочарование отбелязва факта, че конфликтът, свързан с пенсионните вноски от страна на работодателя все още не е разрешен; настоява Центърът да положи повече усилия за уреждане на спора,

         Общи бележки относно по-голямата част от агенциите на ЕС, за които се изисква индивидуално освобождаване от отговорност

               1.

               Счита, че непрекъснато нарастващият брой на общностните агенции и дейностите на някои от тях като че ли не формират част от цялостната политическа рамка, че областта на компетенции на някои агенции невинаги отразява действителните потребности на Съюза и очакванията на гражданите и отбелязва, че като цяло агенциите невинаги имат добра репутация, нито добри отзиви в печата;

               2.

               Поради това приканва Комисията да определи цялостна политическа рамка относно създаването на нови общностни агенции и да представя анализ на разходите и ползите, преди да се създаде нова агенция, като непрекъснато следи да се избягва всяко дублиране на дейности с други агенции или с областта на компетенции на други европейски организации;

               3.

               Приканва Сметната палата да дава становище по анализа на разходите и ползите, преди Парламентът да вземе решение;

               4.

               Приканва Комисията да представя на всеки пет години анализ на добавената стойност на всяка съществуваща агенция; приканва всички заинтересовани институции при отрицателна оценка на добавената стойност на дадена агенция да предприемат необходимите мерки, като преформулират мандата на съответната агенция или я закрият;

               5.

               Предвид нарастващия брой регулаторни агенции изразява съжаление, че преговорите по проекта на институционално споразумение за оперативната рамка на тези агенции все още не са приключили и приканва компетентните служби на Комисията да направят всичко възможно, съвместно със Сметната палата, за бързо сключване на такова споразумение;

               6.

               Отбелязва, че бюджетната отговорност на Комисията налага необходимост от по-тясно обвързване на агенциите с Комисията; приканва Комисията и Съвета да вземат всички необходими мерки за предоставяне на блокиращо малцинство на Комисията в надзорните органи на регулаторните агенции до 31 декември 2007 г. и да предвидят такова малцинство от самото начало при създаването на нови агенции;

               7.

               Приканва Сметната палата да добави към годишния си доклад допълнителна глава, посветена на всички агенции, подлежащи на освобождаване от отговорност във връзка с изпълнението на бюджета по отчетите на Комисията, така че да предостави много по-ясна представа за използването на средствата на ЕС от агенциите;

               8.

               Припомня принципа, съгласно който всички общностни агенции, независимо дали субсидирани или не, подлежат на освобождаване от отговорност от Парламента във връзка с изпълнението на бюджета, дори и в случай че в учредителните им актове са предвидени органи, които вземат решение за такова освобождаване от отговорност;

               9.

               Приканва Сметната палата да извърши одит за добро финансово управление на всички агенции и да докладва за това пред съответните комисии на Парламента, включително Комисията по бюджетен контрол;

               10.

               Отбелязва, че броят на агенциите непрекъснато расте и че в съответствие с политическата отговорност на Комисията за функционирането на агенциите, която далеч надхвърля чисто логистичната подкрепа, е налице все по-голяма необходимост генералните дирекции на Комисията, които отговарят за създаването и наблюдението на агенциите, да разработят единен подход към агенциите; счита, че изграждането на структура, подобна на създадената от агенциите за координиране между заинтересованите генерални дирекции, би могла да бъде един прагматичен начин за постигане на напредък по установяването от Комисията на единен подход по всички въпроси, свързани с агенциите;

               11.

               Приканва Комисията да подобри административната и техническата помощ за агенциите, като се отчита нарастващата сложност на административните правила и техническите проблеми на Общността;

               12.

               Отбелязва липсата на дисциплинарни органи във всички общностни агенции и приканва службите на Комисията да вземат необходимите мерки за създаване на такъв механизъм;

               13.

               Приветства значителните подобрения в координацията между агенциите на ЕС, които им позволяват да решават повтарящите се проблеми и правят сътрудничеството с Комисията и Парламента по-ефективно;

               14.

               Счита, че мярката, предприета от редица агенции, за създаване на обща услуга за поддръжка, целяща да приведе компютърните системи за финансово управление в съответствие с тези на Комисията, трябва да се продължи и разшири;

               15.

               Призовава агенциите да подобрят сътрудничеството си и съизмерването си с другите субекти в съответната област; насърчава Комисията да приеме мерките, които счита за необходими, за да подпомогне агенциите да подобрят репутацията си и да популяризират своята дейност;

               16.

               Призовава Комисията да излезе с предложение за хармонизиран формат на ежегодното отчитане на агенциите и да разработи показатели за постигнатите резултати, което да позволи сравнение на ефикасността им;

               17.

               Приканва агенциите в началото на всяка година да представят показатели за работата, по които могат да бъдат оценявани;

               18.

               Приканва всички агенции все повече да използват цели, които са конкретни, измерими, постижими, реалистични и срочни (SMART), което би трябвало да доведе до по-реалистично планиране и постигане на целите;

               19.

               Изразява съгласие със Сметната палата, че Комисията също носи отговорност за (финансовото) управление на агенциите; следователно настоятелно приканва Комисията да наблюдава и при необходимост да насочва и да подпомага ръководните органи на различните агенции, особено във връзка с правилното прилагане на тръжни процедури, процедури по прозрачност на назначенията, добро финансово управление (понижено разходване и завишено бюджетиране) и преди всичко правилното прилагане на правилата относно рамката за вътрешен контрол;

               20.

               Счита, че работните програми на агенциите трябва да отразяват техния принос от оперативна и количествена гледна точка и че трябва да се отделя необходимото внимание на стандартите на Комисията за вътрешен контрол;

         Конкретни бележки

               21.

               Отбелязва, че за финансовата 2005 година цялостното ниво за изпълнение на поетите задължения е било над 90 % и същото е важало за бюджетните кредити за плащания, и че е отбелязано недостатъчно използване във връзка с административните разходи (дял II), по-малко от 75 % от бюджетните средства са били използвани, а 24 % от бюджетните средства са пренесени; изразява загриженост поради факта, че за същия период повече от 50 % от общите бюджетни средства, пренесени от предишната година, са били анулирани; настоява Центърът да подобри своето програмиране на административните разходи;

               22.

               Приканва Центъра да потърси изясняване на правата върху интелектуалната собственост, свързани с базата данни IATE;

               23.

               Изразява надежда, че конфликтът между центъра и Комисията относно размера на пенсионните вноски на служителите от страна на работодателя може да бъде решен възможно най-бързо.

      (1)  ОВ L 266, 31.10.2006 г., стр. 25.

      (2)  ОВ C 312, 19.12.2006 г., стр. 48.

      (3)  ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).

      (4)  ОВ L 314, 7.12.1994 г., стр. 1. Регламент, последно изменен с Регламент (ЕО) № 1645/2003 (ОВ L 245, 29.9.2003 г., стр. 13).

      (5)  ОВ L 357, 31.12.2002 г., стр. 72.

      (6)  ОВ L 340, 6.12.2006 г., стр. 102.


title: Решение № R1 от 20 юни 2013 година относно тълкуването на член 85 от Регламент (ЕО) № 987/2009  текст от значение за ЕИП и за Споразумението между ЕО и Швейцария

text:
               27.9.2013

               BG

               Официален вестник на Европейския съюз

               C 279/11

         РЕШЕНИЕ № R1
   от 20 юни 2013 година
   относно тълкуването на член 85 от Регламент (ЕО) № 987/2009
   (текст от значение за ЕИП и за Споразумението между ЕО и Швейцария)
   2013/C 279/06
   АДМИНИСТРАТИВНАТА КОМИСИЯ ЗА КООРДИНАЦИЯ НА СИСТЕМИТЕ ЗА СОЦИАЛНА СИГУРНОСТ,
   като взе предвид член 72, буква а) от Регламент (ЕО) № 883/2004 (1), съгласно който Административната комисия е натоварена с разглеждането на всички административни въпроси или въпроси, свързани с тълкуването, произтичащи от разпоредбите на Регламент (ЕО) № 883/2004 и Регламент (ЕО) № 987/2009 (2),
   като взе предвид член 84, параграфи 2 и 4 от Регламент (ЕО) № 883/2004,
   като взе предвид член 80, параграф 1 и член 85, параграфи 1 и 2 от Регламент (ЕО) № 987/2009,
   в съответствие с условията, определени в член 71, параграф 2, първа алинея от Регламент (ЕО) № 883/2004,
   като има предвид, че:

               (1)

               Дял IV, глава III от Регламент (ЕО) № 987/2009 относно събиране на обезщетения и вноски първоначално се основаваше на разпоредбите на ЕС във връзка със събирането на средства в областта на данъчното облагане, а именно Директива 76/308/ЕИO (3), впоследствие заменена с Директива 2008/55/EO (4).

               (2)

               По време на обсъжданията в Административната комисия беше поставен въпросът дали разходите, свързани със събирането от органа, получил искането, което не е могло да бъде събрано от съответното лице, следва да бъдат възстановени от органа заявител.

               (3)

               По силата на член 84, параграф 2 от Регламент (ЕО) № 883/2004 влезлите в сила решения на съдебните и административните органи, свързани със събирането на осигурителни вноски, лихви и всякакви други разходи, или с възстановяването на обезщетения, които са предоставени, но недължими съгласно законодателството на дадена държава-членка, се признават и прилагат по искане на компетентната институция в друга държава-членка в рамките на и в съответствие с процедурите, установени от законодателството и всички други процедури, приложими към подобни решения на последната държава-членка.

               (4)

               След наскоро приетата Директива 2010/24/ЕС (5) (относно взаимната помощ при събиране на вземания, свързани с данъци, такси и други мерки), която заменя предишната Директива 2008/55/ЕО в тази област, подходът в сферата на данъчното облагане, който се отнася до събирането на разходите на органа, получил искането, които не могат да бъдат събрани от съответното лице, беше преразгледан и изяснен.

               (5)

               В съответствие с член 85, параграф 1 от Регламент (ЕО) № 987/2009, органът, получил искането, събира от съответното физическо или юридическо лице и удържа всички направени разходи по събирането, в съответствие със законовите и подзаконовите разпоредби в държаватa- членка на органа, получил искането, приложими към такива вземания.

               (6)

               В съответствие с член 85, параграф 2 от Регламент (ЕО) № 987/2009, взаимопомощта по правило е безплатна, като така се потвърждава общото правило, установено в член 76, параграф 2 от Регламент (ЕО) № 883/2004. Следователно е необходимо да се определи обхватът на взаимопомощта за целите на трансграничното събиране на вземания.

               (7)

               Желателно е, когато това е възможно, тълкуването на дял IV, глава III от Регламент (ЕО) № 987/2009 да се уеднакви с правилата и принципите относно взаимопомощта при събиране на вземания, които се отнасят за данъци и мита.

         ПРИЕ НАСТОЯЩОТО РЕШЕНИЕ:

               1.

               Взаимопомощта по правило е безплатна. Това означава, че институциите на държавите-членки трябва взаимно безплатно да си предоставят административна помощ. Това се отнася само до разходите по дейностите, предприети от органа, получил искането.

               2.

               Разходите, свързани със събирането, се начисляват в съответствие със законовите и подзаконовите разпоредби на органа, получил искането, и като правило се възстановяват от длъжника в допълнение към размера на вземането.

               3.

               Разходите, свързани със събирането, се уреждат първи, и само след като тези разходи са уредени, се удовлетворяват вземанията на органа заявител (правило за предимство на разходите).

               4.

               В случаите, когато органът, получил искането, не може да възстанови директно от длъжника разходите по събирането поради причини, свързани с националното законодателство на органа, получил искането, или защото сумата, събрана от длъжника, не позволява удовлетворяването на цялото вземане, включително разходите, свързани със събирането, тези разходи могат да бъдат прихванати от събраната сума и органът, получил искането, превежда на органа заявител единствено салдото. Доказателства, че тези разходи са били направени от органа, получил искането, по време на процедурата на събиране, се предоставят от органа заявител.

               5.

               В случаите, когато действията по събиране не водят до възстановяване на сума, която покрива най-малко разходите, свързани със събирането, или когато действието по събиране е било напълно неуспешно, но разходи, свързани със събирането, различни от тези, посочени в параграф 1, са били направени от органа, получил искането, органът заявител възстановява тези разходи, освен ако страните се споразумеят за специфично за конкретния случай възстановяване, или между органа заявител и органа, получил искането, се сключи споразумение за отказ от възстановяване.

               6.

               Когато е очевидно, че събирането представлява конкретен проблем или се отнася до разходи в особено голям размер, които няма вероятност да бъдат възстановени от длъжника, органът заявител и органът, получил искането, може да се споразумеят, за предпочитане предварително, за специфичен за конкретния случай ред на възстановяване.

               7.

               Настоящото решение се публикува в Официален вестник на Европейския съюз. То се прилага от датата на публикуването му.

            Председател на Административната комисия

         Anne McMANUS

      (1)  ОВ L 166, 30.4.2004 г., стр. 1.

      (2)  ОВ L 284, 30.10.2009 г., стр. 1.

      (3)  ОВ L 73, 19.3.1976 г., стр. 18.

      (4)  ОВ L 150, 10.6.2008 г., стр. 28.

      (5)  ОВ L 84, 31.3.2010 г., стр. 1.


title: 2014/590/ЕС: Решение на Европейския парламент от 3 април 2014 година относно приключването на сметките на Европейския институт за иновации и технологии за финансовата 2012 година

text:
               5.9.2014

               BG

               Официален вестник на Европейския съюз

               L 266/236

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно приключването на сметките на Европейския институт за иновации и технологии за финансовата 2012 година
   (2014/590/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския институт за иновации и технологии за финансовата 2012 година,

               —

               като взе предвид доклада на Сметната палата относно годишните отчети на Европейския институт за иновации и технологии за финансовата 2012 година, придружен от отговорите на Института (1),

               —

               като взе предвид препоръката на Съвета от 18 февруари 2014 г. (05849/2014 – C7–0054/2014),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 294/2008 на Европейския парламент и на Съвета от 11 март 2008 г. за създаване на Европейски институт за иновации и технологии (4), и по-специално член 21 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол (A7-0234/2014),

               1.

               Одобрява приключването на сметките на Европейския институт за иновации и технологии за финансовата 2012 година.

               2.

               Възлага на своя председател да предаде настоящото решение на директора на Европейския институт за иновации и технологии, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 365, 13.12.2013 г., стр. 142.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 97, 9.4.2008 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: Решение (ЕС) 2017/559 на Европейския парламент и на Съвета от 15 март 2017 година за мобилизиране на средства от Европейския фонд за приспособяване към глобализацията във връзка със заявление от Нидерландия — EGF/2016/005 NL/Drenthe Overijssel Retail

text:
               25.3.2017

               BG

               Официален вестник на Европейския съюз

               L 80/18

         РЕШЕНИЕ (ЕС) 2017/559 НА ЕВРОПЕЙСКИЯ ПАРЛАМЕНТ И НА СЪВЕТА
   от 15 март 2017 година
   за мобилизиране на средства от Европейския фонд за приспособяване към глобализацията във връзка със заявление от Нидерландия — EGF/2016/005 NL/Drenthe Overijssel Retail
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006 (1), и по-специално член 15, параграф 4 от него,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (2), и по-специално точка 13 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) е създаден с цел оказване на подкрепа за съкратените работници и самостоятелно заетите лица, чиято дейност е прекратена в резултат на големи структурни промени в моделите на световната търговия вследствие на глобализацията, в резултат на продължаване на световната финансова и икономическа криза или в резултат на нова световна финансова и икономическа криза, както и с цел подпомагане на тяхната реинтеграция на пазара на труда.

               (2)

               В съответствие с предвиденото в член 12 от Регламент (ЕС, Евратом) № 1311/2013 на Съвета (3) ЕФПГ не може да надхвърля максимален годишен размер от 150 млн. евро (по цени от 2011 г.).

               (3)

               На 12 юли 2016 г. Нидерландия подаде заявление за мобилизиране на средства от ЕФПГ във връзка със съкращенията в шест предприятия в сектора на търговията на дребно в два региона (Drenthe и Overijssel) в Нидерландия. То беше допълнено с още информация в съответствие с член 8, параграф 3 от Регламент (ЕС) № 1309/2013. Заявлението отговаря на изискванията за определяне на финансово участие от ЕФПГ, установени в член 13 от Регламент (ЕС) № 1309/2013.

               (4)

               Поради това, за да бъде удовлетворено подаденото от Нидерландия заявление, следва да бъдат мобилизирани средства за предоставяне на финансово участие от ЕФПГ в размер на 1 818 750 EUR.

               (5)

               С цел да се сведе до минимум времето, необходимо за мобилизиране на средства от ЕФПГ, настоящото решение следва да се прилага от датата на приемането му,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2017 година от Европейския фонд за приспособяване към глобализацията се мобилизират средства за предоставяне на сумата от 1 818 750 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение влиза в сила в деня на публикуването му в Официален вестник на Европейския съюз.
   То се прилага от 15 март 2017 година.

      Съставено в Страсбург на 15 март 2017 година.

            За Европейския парламент

            Председател

         A. TAJANI

            За Съвета

            Председател

         I. BORG

      (1)  ОВ L 347, 20.12.2013 г., стр. 855.

      (2)  ОВ C 373, 20.12.2013 г., стр. 1.

      (3)  Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).


title: Решение на Съда от 13 септември 2011 година за подаването и връчването на процесуални документи чрез приложението e-Curia

text:
               1.10.2011

               BG

               Официален вестник на Европейския съюз

               C 289/7

         РЕШЕНИЕ НА СЪДА
   от 13 септември 2011 година
   за подаването и връчването на процесуални документи чрез приложението e-Curia
   (000/2011/)
   СЪДЪТ,
   като взе предвид Процедурния правилник, и по-специално член 37, параграф 7 и член 79, параграф 3 от него,
   като има предвид, че:

               (1)

               За да се отчете развитието на съобщителните технологии, бе разработено компютърно приложение, което дава възможност за подаване и връчване на процесуални документи по електронен път.

               (2)

               Приложението, което работи на принципа на електронното удостоверяване с използване на потребителско име и парола, отговаря на изискванията за гарантиране на автентичността, целостта и поверителността на предаваните документи,

         РЕШИ:
   Член 1
   Компютърното приложение e-Curia е общо за трите юрисдикции, които съставят Съда на Европейския съюз, и осигурява възможност за подаване и връчване на процесуални документи по електронен път при предвидените в това решение условия.
   Член 2
   За използване на приложението се изискват лично потребителско име и лична парола.
   Член 3
   Подаденият чрез e-Curia процесуален документ се счита за оригинал по смисъла на член 37, параграф 1, първа алинея от Процедурния правилник, когато при подаването му са използвани потребителското име и паролата на представителя. Тази идентификация има значението на подпис върху съответния документ.
   Член 4
   Към подадения чрез e-Curia документ се прикрепват посочените в него приложения и описът им.
   Не е необходимо да се подават заверени преписи от подадените чрез e-Curia документи и евентуалните им приложения.
   Член 5
   Процесуалният документ се счита за подаден по смисъла на член 37, параграф 3 от Процедурния правилник в момента, в който представителят одобри подаването му.
   Времето се отчита по люксембургската часова зона.
   Член 6
   Процесуалните документи, включително съдебните решения и определения, се връчват на представителите на страните чрез e-Curia, когато представителите изрично са дали съгласие документите да им се връчват по този начин или когато са приели този начин на връчване по конкретно дело, като са подали процесуален документ по делото чрез e-Curia.
   Процесуалните документи се връчват чрез e-Curia на държавите членки, на другите държави — страни по Споразумението за Европейското икономическо пространство, и на институциите, органите, службите и агенциите на Съюза, които са дали съгласие документите да им се връчват по този начин.
   Член 7
   Получателите на връчваните съгласно предходния член документи се уведомяват с електронно писмо за всеки изпратен до тях документ за връчване чрез e-Curia.
   Процесуалният документ е връчен в момента, в който получателят (представителят или негов сътрудник) поиска достъп до него. При непоискан достъп документът се счита за връчен с изтичането на седем дни от датата на изпращането на електронното писмо с уведомлението.
   Когато няколко лица представляват една и съща страна, при изчисляването на сроковете се взема предвид моментът на първото поискване на достъп до съответния документ.
   Времето се отчита по люксембургската часова зона.
   Член 8
   Секретарят изготвя условията за използване на e-Curia и следи за спазването им. Всяко несъобразяване с тези условия при използването на e-Curia може да доведе до дезактивиране на съответната регистрация за достъп.
   Съдът взема необходимите мерки за защита на e-Curia от злоупотреби и недобросъвестно използване.
   Потребителят се уведомява с електронно писмо за всяка взета на основание на този член мярка, която го възпрепятства да използва регистрацията си за достъп.
   Член 9
   Настоящото решение влиза в сила в деня след публикуването му в Официален вестник на Европейския съюз.

      Съставено в Люксембург на 13 септември 2011 година.

            Секретар

         A. CALOT ESCOBAR

            Председател

         V. SKOURIS


title: Решение на Съвета от 19 декември 2002 година относно одобрението от името на Европейската общност на Ротердамската конвенция относно процедурата за „предварително обосновано съгласие“ (PIC процедура) за определени опасни химични вещества и пестициди в международната търговия

text:
Важна правна забележка

|

32003D0106

Официален вестник n° L 063 , 06/03/2003 стр. 0027 - 0028 специално чешко издание глава 11 том 46 стр. 91  - 92 специално испанско издание глава 11 том 46 стр. 91  - 92 специално унгарско издание глава 11 том 46 стр. 91  - 92 специално литвийско издание глава 11 том 46 стр. 91  - 92 LV.ES глава 11 том 46 стр. 91  - 92 MT.ES глава 11 том 46 стр. 91  - 92 PL.ES глава 11 том 46 стр. 91  - 92 SK.ES глава 11 том 46 стр. 91  - 92 специално словенско издание глава 11 том 46 стр. 91  - 92

		Решение на Съветаот 19 декември 2002 годинаотносно одобрението от името на Европейската общност на Ротердамската конвенция относно процедурата за "предварително обосновано съгласие" (PIC процедура) за определени опасни химични вещества и пестициди в международната търговия(2003/106/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 175, параграф 1, във връзка с член 300, параграф 2, алинея първа, първо изречение, и член 300, параграф 3, алинея първа от него,като взе предвид предложението на Комисията [1],като взе предвид становището на Европейския парламент [2],като има предвид, че:(1) Комисията участва от името на Общността в преговорите за Ротердамската конвенция относно процедурата за "предварително обосновано съгласие" (PIC процедура) за някои опасни химични вещества и пестициди в международната търговия, в съгласие с мандата за преговаряне, даден от Съвета.(2) При приключване на преговорите конвенцията бе подписана в Ротердам на 11 септември 1998 г. от името на Общността.(3) Конвенцията е важна стъпка за подобряване на международното регламентиране на търговията с някои опасни химични вещества и пестициди, с цел защита на човешкото здраве и околната среда от потенциално увреждане и да се насърчи екологично приемливата употреба на тези субстанции.(4) Конвенцията е отворена за ратификация, приемане и одобрение от страните и от регионалните организации за икономическа интеграция.(5) Съгласно условията на конвенцията, регионалната организация за икономическа интеграция трябва да декларира в документа си за ратифициране, приемане, одобрение или присъединяване обсега на нейната компетенция по отношение на въпросите, уредени с конвенцията.(6) На 28 януари 2003 г. бе приет Регламент (ЕО) № 304/2003 на Европейския парламент и на Съвета относно износа и вноса на опасни химични вещества [3].(7) Вследствие на което Общността може да одобри конвенцията,РЕШИ:Член 1Одобрява се от името на Европейската общност Ротердамската конвенция относно процедурата за "предварително обосновано съгласие" (PIC процедура) за определени опасни химични вещества и пестициди в международната търговия, подписана на 11 септември 1998 г.Текстът на конвенцията е изложен в приложение А.Член 21. Председателят на Съвета се упълномощава с настоящото да посочи лице или лица, упълномощени да депозират документа за одобрение от името на Общността при Генералния секретар на Обединените нации, в съгласие с член 25, параграф 1 от конвенцията.2. Лицето или лицата, упълномощени да депозират документа за одобрение, трябва същевременно да депозират декларацията за компетенция, изложена в приложение Б към настоящото решение, така както се изисква от член 25, параграф 3 от конвенцията.Съставено в Брюксел на 19 декември 2002 година.За СъветаПредседателL. Espersen[1] ОВ C 126 E, 28.5.2002 г., стр. 274.[2] Становище от 24 октомври 2002 г. (все още непубликувано в Официален вестник).[3] ОВ L 63, 6.3.2003 г., стр. 1.--------------------------------------------------ПРИЛОЖЕНИЕ А--------------------------------------------------


title: Решение на Съвета от 5 ноември 2002 година за подписване от името на Европейската общност и предварително прилагане на Споразумение под формата на Меморандум за разбирателство между Европейската общност и Федеративна република Бразилия относно споразумения в областта на пазарния достъп за текстилни изделия и облекло

text:
Важна правна забележка

|

32002D0877

Официален вестник n° L 305 , 07/11/2002 стр. 0020 - 0021 специално чешко издание глава 11 том 44 стр. 34  - 35 специално испанско издание глава 11 том 44 стр. 34  - 35 специално унгарско издание глава 11 том 44 стр. 34  - 35 специално литвийско издание глава 11 том 44 стр. 34  - 35 LV.ES глава 11 том 44 стр. 34  - 35 MT.ES глава 11 том 44 стр. 34  - 35 PL.ES глава 11 том 44 стр. 34  - 35 SK.ES глава 11 том 44 стр. 34  - 35 специално словенско издание глава 11 том 44 стр. 34  - 35

		20021105Решение на Съветаот 5 ноември 2002 годиназа подписване от името на Европейската общност и предварително прилагане на Споразумение под формата на Меморандум за разбирателство между Европейската общност и Федеративна република Бразилия относно споразумения в областта на пазарния достъп за текстилни изделия и облекло(2002/877/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133 от него във връзка с член 300, параграф 2, първа и втора алинея от него,като взе предвид предложението на Комисията,като има предвид, че:(1) Комисията е сключила от името на Общността Двустранно споразумение с Бразилия под формата на Меморандум за разбирателство относно търговията с текстилни изделия.(2) Споразумението под формата на Меморандум за разбирателство е парафирано на 8 август 2002 г.(3) Споразумението под формата на Меморандум за разбирателство следва да бъде подписано от Общността.(4) За да могат и двете страни да извлекат ползите от него незабавно след съответните уведомления, е уместно това споразумение да бъде приложено временно, при условия на реципрочност, преди приключването на съответните процедури по неговото официално сключване,РЕШИ:Член 1При положение, че сключването е възможно да стане на по-късна дата, председателят на Съвета с настоящото е оправомощен да посочи лицата, упълномощени да подпишат от името на Европейската общност споразумението под формата на Меморандум за разбирателство за търговия с текстилни изделия с Бразилия.Член 2До приключване на процедурите за неговото официално сключване, споразумението под формата на Меморандум за разбирателство се прилага временно на реципрочна основа.Текстът на споразумението е приложен към настоящото решение.Член 31. Комисията, съгласно процедурата, посочена в член 17 от Регламент (EИО) № 3030/93 на Съвета от 12 октомври 1993 г. относно общите правила за внос на някои текстилни продукти с произход от трети страни [1], може да измени прилагането на режима на двойна проверка за някои продукти след консултации с Бразилия по параграф 6 от Меморандума за разбирателство.2. В случай, че Бразилия не изпълни задълженията по параграфи 2 и 5 от Меморандума за разбирателство или на допълнително договорения протокол към него, Комисията ще възобнови прилагането на квотния режим съгласно процедурата, посочена в член 17 от Регламент 3030/93.Член 4Настоящото решение влиза в сила от следващия ден след датата на публикуването му в Официален вестник на Европейските общности.Съставено в Брюксел на 5 ноември 2002 година.За СъветаПредседателT. Pedersen[1] ОВ L 275, 8.11.1993 г., стр. 1. Регламент, последно изменен с Регламент (ЕО) № 797/2002 на Комисията (ОВ L 128, 15.5.2002 г., стр. 29).--------------------------------------------------


title: 2008/226/ОВППС: Комитет по политика и сигурност решение EU SSR GUINEA-BISSAU/1/2008 от 5 март 2008 година относно назначаването на ръководител на мисията на Европейския съюз в подкрепа на реформата в областта на сигурността в Република Гвинея-Бисау (EU SSR GUINEA-BISSAU)

text:
               15.3.2008

               BG

               Официален вестник на Европейския съюз

               L 73/34

      КОМИТЕТ ПО ПОЛИТИКА И СИГУРНОСТ РЕШЕНИЕ EU SSR GUINEA-BISSAU/1/2008
   от 5 март 2008 година
   относно назначаването на ръководител на мисията на Европейския съюз в подкрепа на реформата в областта на сигурността в Република Гвинея-Бисау (EU SSR GUINEA-BISSAU)
   (2008/226/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 25, трета алинея от него,
   като взе предвид Съвместно действие 2008/112/ОВППС на Съвета от 12 февруари 2008 г. относно мисията на Европейския съюз в подкрепа на реформата в областта на сигурността в Република Гвинея-Бисау (EU SSR GUINEA-BISSAU) (1), и по-специално член 8, параграф 1, втора алинея от него,
   като има предвид, че:

               (1)

               Съгласно член 8, параграф 1, втора алинея от Съвместно действие 2008/112/ОВППС Комитетът по политика и сигурност се оправомощава, в съответствие с член 25 от Договора, да взема съответните решения с цел упражняване на политически контрол и стратегическо ръководство на EU SSR GUINEA BISSAU, включително решението за назначаване на ръководител на мисията.

               (2)

               Генералният секретар/върховен представител предложи назначаването на г-н Juan Esteban Verástegui за ръководител на EU SSR GUINEA-BISSAU,

         РЕШИ:
   Член 1
   Г-н Juan Esteban Verástegui се назначава за ръководител на мисията на Европейския съюз в подкрепа на реформата в областта на сигурността в Република Гвинея-Бисау, EU SSR GUINEA-BISSAU.
   Член 2
   Настоящото решение поражда действие в деня на приемането му.
   То се прилага до изтичането на срока на действие на Съвместно действие 2008/112/ОВППС на Съвета.

      Съставено в Брюксел на 5 март 2008 година.

            За Комитета по политика и сигурност

            Председател

         M. IPAVIC

      (1)  ОВ L 40, 14.2.2008 г., стр. 11.